stanford-oval/wikipedia huggingface dataset:
רות מינסקי סנדר
מלחמת העולם השנייה

לפני הפלישה לפולין, אחיה הגדולים של ריבה ברחו לרוסיה כדי להימלט מעבודות כפייה. ריבה, אמה ואחיה הקטנים גורשו לגטו לודז', שם חלה האח הצעיר לייבל'ה בשחפת. ב־10 בספטמבר 1942 גורשה אמם מהגטו במהלך פשיטה של החיילים הנאצים והשאירה את ריבה לטפל באחיה הצעירים. היא אימצה אותם כדי לשמור על המשפחה, שנמשכה עד שמת האח לייבל'ה. ריבה, מוט'לה ומויש'לה רוכזו עם היהודים שנותרו בגטו ונשלחו לאושוויץ. ריבה ואחיה הופרדו בשערי המחנה.
לאחר שבוע הועברה ריבה למחנה עבודה במיטלשטיין. שם היא לקתה בהרעלת דם מחיתוך ידה, ומכיוון שהעניקה השראה לאחרים סביבה לעבוד קשה יותר, היא אושפזה במקום להיהרג. כשהחלימה היא נשלחה למחנה העבודה במחנה הריכוז גראפנורט עד סוף המלחמה. המחנה שוחרר על ידי הצבא האדום. היא עברה לארצות הברית והקימה משפחה.
לאחר המלחמה

לאחר השחרור חזרה רות עם חברים מהמחנה ללודז'. הם גילו כי בתיהם לשעבר היו מאוכלסים על ידי אנשים שרכשו את הבתים לאחר שהיהודים גורשו למחנות. רות וחברותיה החליטו לברוח לאחר שנודע להן כי ניצולי המחנות היהודים הם יעדים לרצח. הם שהו בדירה נטושה עם ניצולים אחרים.
היא הכירה את בעלה לאחר המלחמה. הזוג הטרי התארגן להובלה למחנה עקורים בגרמניה, שם ילדו בני הזוג שני בנים. גם בזמן שהותה במחנה, התאחדה רות עם אחיה ואחיותיה (שאנלה, יענקל'ה ומלה) שנמלטו לרוסיה.
לאחר מכן המשפחה היגרה לארצות הברית, שם נולדו שני ילדים נוספים. המשפחה התיישבה בקומאק, ניו יורק ושם היא עדיין מתגוררת עם בעלה. מדי פעם היא מספרת את קורות חייה בפני תלמידים.
יצירות שפורסמו

הכלוב (מקמילן, 1986)
לחיים (מקמילן, 1988)
גברת השואה (מקמילן, 1999)
הערות שוליים

↑  Sender, Ruth Minsky (1988-03-27). "LONG ISLAND OPINION; A Survivor's Duty Is Not to Forget". New York Times. Ruth Minsky Sender lives in Commack.
↑  "About The Author". Simonandschuster.com. נבדק ב-3 יולי 2020. She lives with her husband in Commack, New York. She had three grown sons and a daughter and several grandchildren. {{cite web}}:  (עזרה)
↑  "Smithtown Students Inspired By Survivor's Story". Simonandschuster.com. 3 אפר' 2019. נבדק ב-3 יולי 2020. {{cite web}}:  (עזרה)
| --- | --- |
בקרת זהויות :  NLI: 987007277498905171  PLWABN: 9810688963105606  ISNI: 0000 0000 6321 6424  LCCN: n85337186  Trove: 1131520  VIAF: 20811706   WorldCat (עם VIAF): 20811706
רומן יריומנקו

רומן אלכסייביץ' יריומנקו (ברוסית: Роман Алексеевич Ерёменко, נולד ב-19 במרץ 1987 במוסקבה) הוא כדורגלן רוסי-פיני.
אחיו הגדול של רומן אלכסיי יריומנקו הוא גם כדורגלן.
קריירת מועדונים

יריומנקו התחיל את הקריירה שלו ביארו, ובגיל 17 עלה לקבוצה הבוגרת. בשנה שלאחר מכן השתלב במועדון והפך לשחקן הרכב.
בקיץ 2005 יריומנקו חתם לחמש שנים באודינזה. הוא ערך את הופעת הבכורה שלו במחזור הראשון עונה לאחר מכן נגד מסינה. ב-31 בינואר 2007 הושאל לסיינה עד לסיום העונה. בסיום העונה חזר לאודינזה והאריך את חוזהו עד 2012.
באוגוסט 2008, הושאל לדינמו קייב עד לסיום העונה. ב-17 בספטמבר 2008 ערך את הופעת הבכורה שלו במועדון נגד ארסנל במסגרת שלב הבתים של ליגת האלופות, באותו שבוע הבקיע את שער הבכורה שלו בדינמו במשחק נגד צ'רנומורץ אודסה. ב-22 במאי 2009 עבר רשמית למועדון לאחר שחתם בו ל-5 שנים.
ב-2009/2010 היה אחד מהשחקנים הבולטים בקבוצה בעונה שהסתיימה באליפות.
בקיץ 2011, יריומנקו חתם ברובין קאזאן תמורת 13 מיליון אירו. בהמשך אחיו אלכסיי הצטרף אליו. ב-26 בנובמבר הבקיע את שער הבכורה שלו בניצחון 0-2 על דינמו מוסקבה. ב-9 במאי 2012 הבקיע את השער היחיד בגמר הגביע הרוסי שהעניק לקבוצתו את הזכייה בתואר.
ב-25 באוגוסט 2014 חתם בצסק"א מוסקבה ל-5 שנים. בנובמבר 2016 הושעה לשנתיים על ידי אופ"א לאחר שהורשע בשימוש בקוקאין.
מאוגוסט 2018 עד ינואר 2019 שיחק בספרטק מוסקבה.
בינואר 2019 חתם ברוסטוב ל-2.5 וחצי שנים.
ב-28 ביולי 2022 חזר לה.י.ק. הלסינקי, 19 שנים אחרי שעזב את קבוצת הנוער של המועדון.
קריירה בינלאומית

ב-6 ביוני 2007 ערך את הופעת הבכורה שלו בנבחרת פינלנד נגד בלגיה. ב-3 במרץ 2010 הבקיע את שער הבכורה שלו בנבחרת בניצחון 0-1 נגד מלטה במשחק ידידות.
תארים

אליפות אוקראינה: 2008/2009
הסופר קאפ האוקראיני: 2009, 2011
הגביע הרוסי: 2011/2012
הופר קאפ הרוסי: 2012
אליפות רוסיה: 2015/2016
רזא קוצ'אן-נז'אד

רזא קוצ'אן-נז'אד נור-ניא (בפרסית: رضا قوچان‌نژاد نورنیا; נולד ב-20 בספטמבר 1987) הוא כדורגלן איראני המשחק בעמדות החלוץ והקיצוני ימני בזוולה ובנבחרת איראן.
קריירת מועדונים

קוצ'אן-נז'אד נולד במשהד שבאיראן, וכשהיה בן ארבע היגרה משפחתו להולנד. קוצ'אן-נז'אד שיחק בנעוריו בקבוצת הנוער פירזיה, ובמחלקות הנוער של קמבור ושל הירנפיין. בשנת 2006 ערך את הופעת הבכורה שלו כשחקן בוגר בהירנפיין, במשחק נגד א.ז. אלקמאר. בקיץ 2009 קוצ'אן-נז'אד סיים את חוזהו בהירנפיין, ושקל לא לחדשו על מנת להתמקד בלימודי תורת המשפט ומחשבה מדינית. בסופו של דבר באותו קיץ חתם בגו אהד איגלס.
בינואר 2010 קוצ'אן-נז'אד עבר לקמבור. את הופעת הבכורה שלו בקבוצה ערך ב-22 בינואר, נגד פיינדאם. במשחק זה כבש גם את שער הבכורה שלו בקבוצה, לאחר 9 שניות בלבד ממשחק הפתיחה, ובכך שבר את שיאו של יוהאן קרויף לשער המהיר ביותר בהולנד. במהלך התקופה בה שיחק בקמבור, החל לשחק גם כקיצוני. ב-14 בפברואר 2011 הוא כבש שלושער נגד אמן.
ביוני 2011 קוצ'אן-נז'אד חתם בסנט טרוידן מליגת העל הבלגית. הוא כבש את שער הבכורה שלו בליגת העל הבלגית במשחק נגד קלאב ברוז'.
ב-31 באוגוסט 2012 קוצ'אן-נז'אד הגיע לסיכום על העברתו לסטנדרד לייז', שיצאה לפועל בינואר 2013. הוא חתם על חוזה בקבוצה ל-3 וחצי שנים. בקיץ 2013 מונה למאמן הקבוצה גיא לוזון הישראלי. תחת לוזון קוצ'אן-נז'אד שיחק חצי עונה בלבד, עד חורף 2014, אז עבר לצ'רלטון את'לטיק מהצ'מפיונשיפ. מאוגוסט 2014 הושאל
קוצ'אן-נז'אד פעמיים: עד פברואר 2015 לאל-כווית מליגת העל הכוויתית ומפברואר 2015 לאל-וכרה מליגת העל הקטרית; לקראת עונת 2015/2016 שב לצ'רלטון.
בקיץ 2018 קוצ'אן-נז'אד חתם באפואל ניקוסיה מליגת העל הקפריסאית. ב-31 בינואר 2019 הושאל לסידני ב-2 בספטמבר 2019 חזר להולנד וחתם בזוולה.
נבחרת לאומית

בין השנים 2003 ו-2007 קוצ'אן-נז'אד שיחק בנבחרות הצעירות של הולנד.
ב-16 באוקטובר 2012 קוצ'אן-נז'אד הופיע לראשונה במדי נבחרת איראן, בניצחון 0-1 על קוריאה הדרומית במוקדמות מונדיאל 2014. בקמפיין מוקדמות גביע אסיה 2015 כבש 5 שערים, ובכך היה מלך השערים של קמפיין המוקדמות, יחד עם עלי מבחוט מאיחוד האמירויות הערביות.
קוצ'אן-נז'אד שיחק עם איראן במונדיאל 2014. הוא כבש שער אחד בטורניר, בהפסד במשחק שלב הבתים 3-1 לבוסניה והרצגובינה. בכך הפך לשחקן הראשון של צ'רלטון את'לטיק שכובש בגביע העולם.
תארים > אישיים

מלך השערים של מוקדמות גביע אסיה: 2015
רומן מפתח

רומן מפתח (בצרפתית: roman à clef) הוא מונח המציין סוגה של רומן או נובלה, בה מתוארים אירועי חיים אמיתיים, מאחורי העמדת פנים של סיפור בדיוני.
ה"מפתח", שאינו מוצג בטקסט עצמו, הוא ההתאמה הקיימת בין האירועים, המאפיינים או הדמויות שביצירה הספרותית, לבין אלה הקיימים במציאות.
קיימות מספר סיבות שבעטיין יבחרו מחברים בסוגת "רומן המפתח":
סאטירה
כתיבה על נושאים שנויים במחלוקת, סקנדל או מחדל, בלי רצון מצד המחברים לשים תווית ו"לקרוא לילד בשמו".
הזדמנות מצד המחברים לתאר השתלשלות עניינים של מציאות קיימת, או שהייתה יכולה להתקיים, באופן שונה, שיעביר מסר או שיוביל את הקוראים למוסר השכל.
דוגמאות לרומני מפתח

"בית בודנברוק", ספרו של תומאס מאן משנת 1901, הוא רומן מפתח. עם צאתו לאור סערו הרוחות במשפחת מאן, שרבים מבניה מצאו עצמם בין דפי הספר, העיר ליבק כולה הייתה כמרקחה, ותושביה התעסקו בניסיון לזהות את הדמויות המופיעות בסיפור למשך תקופה ארוכה. ספרייה עירונית אחת הגדילה לעשות והתקינה טבלה עם מפתח שמות מדויק של הדמויות ביצירה. הספרנים התנו את השאלת הספר בהבטחה מפי הקורא להשתמש במפתח השמות בשעת הקריאה.
"טרגדיה אמריקאית", ספרו של תאודור דרייזר משנת 1925 התבסס על פסק הדין משנת 1908 שעסק ברצח של גרייס בראון בידי צ'סטר ג'ילט.
"השאפתנים", ספרו של הרולד רובינס משנת 1961, מבוסס על פעילותו של הווארד יוז בהוליווד והמפגש שלו עם השחקנית ג'ין הארלו.
"רוולסטין", ספרו של סול בלו משנת 2000, מבוסס על קשריו של בלו עם אלן בלום.
רומן מפתח שעורר סערה בישראל עם פרסומו הוא ספרה של הדסה מור, "דרכים לוהטות", שבו תואר בפירוט רב רומן בין הגיבורה ובין איש צבא, האלוף הגידם "מתי יניב", בן דמותו של משה דיין.
דוגמאות לרומני מפתח > הכחשות לזיהוי כרומן מפתח

יש המנסים לקרוא אחדים מסיפוריו של ש"י עגנון כאילו הם רומן מפתח, אך עגנון הכחיש זאת, בעת שהופיע בפני האקדמיה ללשון העברית:
חס ושלום, שאני כותב רומאני מפתח. אם יש מיני בני אדם שמתייחסים על אנשי סיפורי - יתייחסו. ... כשם שיש בני אדם, שמשלשלים ייחוסם לאנשי סיפורי, כך יש אנשים של שווא, שאוהביהם או שונאיהם רואים אותם, כאילו הם כתובים על ספרי. לסוף, לאחר שאומרים לו לאדם שכזה, ראיתי מה כתב עליך עגנון, הרי הוא רואה את עצמו לפי אותה הדמות שהיא כתובה על ספרי. כדי לא לעכב את המשא והמתן על המונחים שעומדים לדון בהם, אני מקצר ואומר, מימי לא נתכוונתי להעלות בסיפורי דמות שיכולים לומר עליה, לפלוני זה נתכוון המחבר, אלא ברית כרותה למספר אמיתי, שכל נפש שהוא עושה בסיפורו נפש חיה היא. אלא מתוך שיש מיני ידענים, שרואים את עצמם כאילו יודעים את הכל, כאילו אין כל דבר נעלם מהם, עשויים אנו לשמוע מהם על הנפש אשר עשינו בחרונו של עולם, כאילו הם מכירים אותם כבר קודם שעלתה במחשבתנו לתת להם חיים.
גם מולייר, שרבים טענו שהם הם המקורות לדמויות במחזותיו, התרעם על כך:
מדוע אתם קופצים־בראש לקבל דברים אלה על חשבונכם? מעניין שלא מכבר שמעתי את מולייר רוגז על כך בשיחה עם אנשים שטפלו עליו בדיוק מה שאתם טופלים עליו כעת. הוא טען שאין בעולם עניין שמרגיז אותו יותר מרנונים אלה המנחשים אל מי הוא מתכוון בדמויות שהוא מציג על הבמה. כוונתו, הוא אומר, לתאר את המידות בלי לגעת באנשים, וגבורי הקומדיות שלו הם טיפוסים בדויים שאין בהם ממש, רוחות ערטילאיות שדמיונו מלביש אותן גוף ודמות הגוף, על־מנת לשעשע את הצופים והוא היה מצטער מאוד אלו פגע מעולם במישהו פגיעה כלשהי, ואם יש בעולם עניין העשוי להשניא עליו את מלאכת חיבור הקומדיות הרי זה אותו מנהג לבקש ולמצוא במחזותיו רמזים אישיים, בעוד אויביו מעירים ומעוררים לכך את הקהל, על־מנת לסכסך בינו לבין אנשים שלא עלו כלל על דעתן... מאחר שתכליתה של הקומדיה היא לתאר באופן כללי את מומיו של האדם, בייחוד את מומיהם של בני דורנו, הרי ברור כי כל דמות שמולייר מציג לפנינו אינה יכולה שלא להזכיר את מישהו ואם נגזר עליו שיאשימוהו כי הוא מרמז בכוונה־תחילה אל כל אלה שאותם מומים מצויים בהם, הרי מוטב שימשך ידו בכלל מכל אותו עסק של חבור קומדיות.
הערות שוליים

↑  ברוך קורצווייל, מסכת הרומן והסיפור האירופי, עמוד 252-253
↑  בית בודנברוק, הוצאת עם עובד, אחרית דבר מאת נילי מירסקי
| --- | --- |
בקרת זהויות :  NLI: 987007533598705171  LCCN: sh85077825
רוסקילדה

| --- | --- |
סמל רוסקילדהסמל רוסקילדה
 מדינה:  דנמרק דנמרק
 מחוז:  מחוז שלן
 חבל ארץ:  שלן
 גובה:  41 מטרים
 אוכלוסייה:  ‏
  ‑ בעיר:  50,046 (2016)
 קואורדינטות:  55°38′30″N 12°04′51″E﻿ / ﻿55.641666666667°N 12.080833333333°E﻿ / 55.641666666667; 12.080833333333 
 אזור זמן:  UTC+1
 http://roskilde.dk/
  מפת מיקום  מפה מפורטת   (למפת דנמרק מוגדלת) קופנהגן אודנסה אולבורג אורהוס אסביירג שוודיה גרמניהרוסקילדה(למפת דנמרק רגילה) קופנהגן אודנסה אולבורג אורהוס אסביירג שוודיה גרמניהרוסקילדה(למפת מחוז שלן רגילה) סורהרוסקילדה(למפת מחוז שלן מוגדלת) סורהרוסקילדה  he tabBackground:;tabBorder:#aaa;defaultTab:0;
רוסקילדה (בדנית: Roskilde, בתעתיק מדויק: רוסקילה) היא עיר הממוקמת כ-30 קילומטרים מערבית לקופנהגן באי הדני שלן. נכון לינואר 2023 הכילה העיר 52,580 תושבים. רוסקילדה היא העיר העשירית בגודל אוכלוסייתה בדנמרק.
היישוב נוסד עוד במאה העשירית לספירה במהלך התקופה הוויקינגית, טרם הגעת הנצרות לאזור. קתדרלת רוסקילדה הגותית שנמצאת בעיר, אשר הוכרזה על ידי אונסק"ו כאתר מורשת עולמית תרבותי, מכילה 39 קברים של מלכים דנים. עם התפתחות רשת הרכבות של דנמרק במאה ה-19 הפכה רוסקילדה למרכז תעבורה חשוב בדנמרק, ובעקבות כך עד סוף המאה ה-19 הוקמו בה מפעלי טבק, ומפעלי יציקות ברזל. אחד מהמעסיקים המרכזיים בעיר כיום היא האוניברסיטה הטכנית של דנמרק. לרוסקילדה בית חולים גדול ומודרני.
מוזיאון הספינות הוויקינגיות של רוסקילדה מכיל את השרידים השמורים היטב של חמש ספינות ויקינגיות מהמאה ה-11. מדי שנה מגיעים למוזיאון בסביבות 100 אלף מבקרים. העיר נודעת במיוחד גם בזכות פסטיבל רוסקילדה שנערך בתחומי העיר מדי שנה.
תושבים בולטים

לארוטץ אנרסן רינג (1854–1933), צייר דני
תור לינדהרדט (נולד ב-1974), שחקן, גדל ברוסקילדה.
פריה בהה אריקסן (נולדה ב-1987) דוגמנית דנית בעלת מראה אנדרוגיני.
קרל תאודור סאלה (1866–1946), ראש ממשלת דנמרק החמישי.
קווין מגנוסן (נולד ב-1992), נהג מרוצים דני
איינר הרצשפרונג (1873–1967), כימאי ואסטרונום דני.
גלריית תמונות

בית העירייה לשעבר של רוסקילדה, הושלם ב-1884
רוסקילדה במבט ממערב
מוזיאון ספינות הוויקינגים ברוסקילדה
פסטיבל רוסקילדה, צילום משנת 2012
רזבאן קוצ'יש

רזבאן קוצ'יש (ברומנית: Răzvan Cociş; נולד ב-19 בפברואר 1983 בקלוז'-נאפוקה שברומניה) הוא כדורגלן עבר רומני ששיחק בעמדת הקשר.
קריירת מועדונים

קוצ'יש גדל במחלקת הנוער של אוניברסיטאטה קלוז'. עד מהרה השתלב בקבוצה הבוגרת וב-2004 חתם בשריף טירספול ממולדובה שם שיחק שנתיים. הוא חתם על חוזה שפג ב -31 בדצמבר 2009 בלוקומוטיב מוסקבה עבור €2600,000. הוא כבש את השער הראשון שלו בליגה הרוסית מול רובין קאזאן. ב-1 במרץ 2010 חתם בטימישוארה עד לסיום העונה עם אופציה ל-5 שנים. ב-22 במאי חתם קוצ'יש בא-נסר מערב הסעודית. ב-25 בפברואר 2011, הוא הושאל לקפרטי לבוב האוקראינית. הוא כבש את השער הראשון שלו בקרפטי בניצחון 0-1 על שחטאר דונצק. ביוני 2011 חתם בקפרטי, אך כעבור חודשיים חתם על חוזה עם רוסטוב ל-3 שנים.
נבחרת לאומית

ערך את משחק הבכורה שלו בנבחרת רומניה ב-17 באוגוסט 2005 במשחק מול אנדורה. כיום יש לו 49 הופעות ו-2 שערים במדי הנבחרת ואף נכלל בסגל הנבחרת לקראת יורו 2008.
תארים

אליפות מולדובה: 2004/2005, 2005/2006, 2006/2007
הגביע המולדובי: 2006
הסופר קאפ המולדובי: 2004, 2005
הגביע הרוסי: 2006/2007
רזבאן מארין

רזבאן גבריאל מארין (ברומנית: Răzvan Gabriel Marin; נולד ב-23 במאי 1996 בבוקרשט שברומניה) הוא כדורגלן רומני המשחק בעמדת הקשר בקבוצת אמפולי ובנבחרת רומניה.
קריירת מועדונים

מארין נולד בבוקרשט שברומניה והוא בנו של כדורגלן העבר פטר מארין. מארין החל את הקריירה המקצוענית שלו בויטורול קונסטנצה מליגת העל הרומנית. ב-18 באוקטובר 2013 הוא ערך את הופעת הבכורה שלו במועדון, כשנכנס כמחליף בדקה ה-83 בהפסד 0–4 לסטיאווה בוקרשט במסגרת המחזור ה-11 בליגה. מארין ערך 10 הופעות ליגה בעונת 2013/2014. ב-15 במרץ 2015 הבקיע מארין את שער הבכורה שלו במועדון, שער בדקה ה-40 בניצחון 1–2 על צ'.פ.ר. קלוז' במסגרת המחזור ה-21 לעונת 2014/2015 בליגה. בעונה זו ערך מארין 17 הופעות ליגה, בהן הבקיע שער בודד. בעונת 2015/2016 הוסיף מארין 28 הופעות ליגה, בהן הבקיע שלושה שערים.
ב-20 בינואר 2017 חתם מארין בסטנדרד לייז' מליגת העל הבלגית. יומיים לאחר מכן ערך את הופעת הבכורה, כשעלה כמחליף בדקה ה-80 במשחק נגד קלאב ברוז'. באפריל 2019 חתם בקבוצת אייאקס על חוזה לחמש עונות, החל מעונת 2019/2020. ב-27 ביולי ערך את הופעתו הראשונה בניצחון 0–2 נגד פ.ס.וו. איינדהובן בהסופר קאפ ההולנדי. ב-31 באוגוסט 2020 הושאל מארין לקליארי לעונה אחת.
ב-5 ביולי 2022 הושאל לאמפולי.
קריירה בינלאומית

ב-8 באוקטובר 2016 ערך מארין את הופעת הבכורה שלו בנבחרת רומניה, כששיחק 90 דקות והבקיע שער בניצחון 0–5 על נבחרת ארמניה במסגרת מוקדמות מונדיאל 2018. נכלל בסגל נבחרת רומניה ליורו 2024.
הערות שוליים

↑  ‏אייאקס החתימה שלושה שחקנים, דה ליכט וזייך יעזבו, באתר ספורט1, 16 במאי 2019
↑  ‏ראקיטיץ' חתם בסביליה, סוארס מתקרב ליובנטוס, באתר ספורט1, 1 בספטמבר 2020
↑  Ryan DabbsContributions from Emanuel Rosu last updated, Romania Euro 2024 squad: Edward Iordanescu's full team, fourfourtwo.com, ‏2023-10-03 (באנגלית)
| נבחרת רומניה – יורו 2024 |
| --- | --- | --- |
|  1 ניצה •  2 ראציו •  3 דראגושין •  4 רוס •  5 נדלצ'ארו •  6 מ. מארין •  7 אליבק •  8 צ'יקלדאו •  9 פושקש •  10 סטאנצ'ו •   11 באנקו •  12 מולדובאן • 13 מיכאילה •  14 חאג'י • 15 בורקה • 16 טרנובאנו • 17 קומאן • 18 ר. מארין • 19 דראגוש • 20 מאן • 21 אולארו • 22 מוגוש • 23 סורסקו • 24 רקוביצאן • 25 בירליג'ה • 26 שוט • מאמן: יורדנסקו |  1 ניצה •  2 ראציו •  3 דראגושין •  4 רוס •  5 נדלצ'ארו •  6 מ. מארין •  7 אליבק •  8 צ'יקלדאו •  9 פושקש •  10 סטאנצ'ו •   11 באנקו •  12 מולדובאן • 13 מיכאילה •  14 חאג'י • 15 בורקה • 16 טרנובאנו • 17 קומאן • 18 ר. מארין • 19 דראגוש • 20 מאן • 21 אולארו • 22 מוגוש • 23 סורסקו • 24 רקוביצאן • 25 בירליג'ה • 26 שוט • מאמן: יורדנסקו | רומניה |
רונין (מארוול קומיקס)

| --- | --- |

רונין, כפי שהוא מופיע על עטיפת החוברת New Avengers #11 מנובמבר 2005, אמנות מאת דייוויד פינץ', דני מיקי ופרנק דרמטה.
 סוג:  גיבור-על
 הוצאה לאור:  מארוול קומיקס
 הופעה ראשונה:  New Avengers #11 (נובמבר 2005)
 יוצרים:  בריאן מייקל בנדיס ג'ו קסאדה
 מידע
 שם אמיתי:  מיה לופז קלינטון "קלינט" פרנסיס בארטון מארק ספקטור (אולטימייט מארוול) אלכסיי שוסטקוב אריק ברוקס
 כינויים:  אקו (לופז), הוקאיי (בארטון), השומר האדום (שוסטקוב), בלייד (ברוקס)
 סטטוס:  לא פעיל
 כלי נשק:  חרבות קטאנה
 חברוּּת לשעבר בקבוצה:  ק.ג.ב., האוקיינוס האפל (שוסטקוב) האוונג'רס החדשים (לופז)
רונין (באנגלית: Ronin) הוא שמן של מספר דמויות בדיוניות של אנטי גיבור המופיעות בחוברות הקומיקס האוונג'רס ביקום מארוול קומיקס. דמותו הופיעה לראשונה בחוברת New Avengers #11 מנובמבר 2005, ונוצרה בידי הכותב בריאן מייקל בנדיס והמאייר ג'ו קסאדה. ביפנית, הכינוי "רונין" מתייחס לסמוראי ללא אדון, לוחם בודד.
עד כה חלקו בנטל רונין ארבע דמויות - מיה לופז, קלינט בארטון, אלכסיי שוסטקוב ואריק ברוקס. לופז, צעירה בעלת לקות שמיעה אך גם רפלקסים מחודדים, הייתה הראשונה לנטול את זהות רונין, כדי לחקור את פשר מעשיו של הסמוראי הכסוף ביפן. בארטון הוא השני לנטול את הזהות לאחר שהצטרף מחדש לקבוצת האוונג'רס החדשים עם סיום מלחמת האזרחים של מארוול, אך מאז נטש את הזהות וחזר לזהותו כהוקאיי. השלישי שהופיע תחת הזהות של רונין מתגלה כבעלה לשעבר של האלמנה השחורה. הוא מתחיל לרצוח מרגלים והופך את מוקינגבירד ואת האלמנה השחורה למטרותיו. לאחרונה, אריק ברוקס נטל את זהות רונין. נכון ל-2016, אף דמות אינה עוטה את זהות רונין.
בגרסת אולטימייט מארוול מופיעה דמות נוספת החולקת בזהותו של רונין - מארק ספקטור, שרונין היא אחת מזהויותיו הרבות. ספקטור השתמש בזהות זו כדי להסתנן לשירותיו של קינגפין. זה האחרון אומר לרונין שכדי להוכיח את עצמו עליו להביא אליו את ספיידרמן.
השחקן ג'רמי רנר, המגלם את דמותו של הוקאיי בסרטי היקום הקולנועי של מארוול, נוטל את זהותו של רונין בסרט הקולנוע "הנוקמים: סוף המשחק".
רוסקוף

| --- | --- |
סמל רוסקוףסמל רוסקוף

נמל רוסקוף
 מדינה:  צרפת צרפת
 חבל:  ברטאן ברטאן
 מחוז:  פיניסטר
 ראש העיר:  ז'וזף סטה (מ-2014)
 שטח:  6.19 קמ"ר
 גובה:  6.0 מטרים
 אוכלוסייה:  ‏
  ‑ בעיר:  3,334 (1 בינואר 2021)
  ‑ צפיפות:  568 נפש לקמ"ר (2012)
 קואורדינטות:  48°43′38″N 3°59′04″W﻿ / ﻿48.72722°N 3.98444°W﻿ / 48.72722; -3.98444
 אזור זמן:  UTC +1
 http://www.roscoff.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי רוסקוף(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי רוסקוף(למפת ברטאן רגילה) רן ואן קמפר סן-בריו ברסט תעלת למאנש האוקיינוס האטלנטי  פיי דה לה לואר נורמנדירוסקוף(למפת ברטאן מוגדלת) רן ואן קמפר סן-בריו ברסט תעלת למאנש האוקיינוס האטלנטי  פיי דה לה לואר נורמנדירוסקוף  he tabBackground:;tabBorder:#aaa;defaultTab:0;
רוסקוף (בצרפתית: Roscoff; בברטונית: Rosko) היא קומונה במחוז פיניסטר בברטאן בצפון־מערב צרפת.
רוסקוף ידועה בזכות האדריכלות הציורית ומכונה "עיר קטנה עם אופי של ברטאן" מאז 2009.
משנות השבעים פועל ברוסקוף נמל מים עמוקים, שמקשר את ברטאן לאנגליה ולאירלנד. הנמל משמש להעברת סחורות ולתיירות. היא גם המקום שממנו נוהגים לצאת לדרכם "אוניון ג'וניז", סוחרים ברטונים שמוכרים בצל ברטוני מקומיים באנגליה.
אתרי תיירות

כנסיית נוטרדאם דה קרואז באז, מהמאה ה-16
בית מרי, מלכת הסקוטים
תחנת מחקר בביולוגיה ימית
גן בוטני
הערות שוליים

↑  City of Roscoff: Roscoff awarded "Petite cité de caractère de Bretagne" (small town of character) (in French)
| --- | --- |
בקרת זהויות :  NLI: 987007564845605171  BnF: cb15254581d (data)  GND: 4192592-0  LCCN: n86120207  VIAF: 159531998   WorldCat (עם VIAF): 159531998
רועד חומפס

| רועד חומפס |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
משפחה:: רעדניים
סוג:: רועד
מין:: רועד חומפס
שם מדעי
 Holocnemus pluchei ‏סקופולי, 1763
רועד חומפס (שם מדעי: Holocnemus pluchei) הוא מין של עכביש בעל גוף קטן ורגליים ארוכות ודקיקות. העכביש בעל פס חום רחב לאורך הגחון. לאחר ההפריה הביצים מוטלות לתוך סלסילה כמעט שקופה הנישאת עד ידי הנקבה כשהיא מוחזקת בדפי הפה שלה בין הבחנינים. נפוץ בישראל בעיקר באזורים מיושבים. טווה קורים דקים בעזרתם הוא תופס את טרפו.
רונין

ערך זה עוסק בלוחמים יפנים. אם התכוונתם לסרט פעולה, ראו .
מגלה עתידות חושף לרונין המפורסם מיאמוטו מוסאשי את עתידו
רונין היו סמוראים ללא דאימיו (אדון פיאודלי) בתקופה הפיאודלית (1185–1868) ביפן.
סמוראים היו הופכים לרונין לאחר שאדונם הפאודלי מת או פיטר אותם ולא ביצעו ספוקו כפי שנדרש מהם. היו תקופות בהם קיבלו אדונים פיאודליים סמוראים אלו על מנת להעצים את כוחם.
מאחר שלא היה להם אדון פיאודלי, הם איבדו את זכויותיהם כסמוראים והיו צריכים לדאוג לעצמם. זה היה תהליך שלווה בבושה גדולה באותה תקופה. כיוון שהרונין היו צריכים לכלכל את עצמם, אך הוכשרו רק כמומחי לחימה, רבים מהם הפכו לשודדים או לשומרי עיירות וכפרים שסבלו משודדים.
מעטים מהם הפכו לפילוסופים, אמנים ולאנשי מקצוע.
ראו גם

ארבעים ושבעה הרונין
קינולון

המבנה המשותף של הקינולונים
קינולון היא אנטיביוטיקה הפוגעת בתהליך שכפול ה-DNA של חיידקים וגורמת לתמותה מהירה שלהם.
דרך פעולה

הקינולונים מעכבים אנזימים חיידקיים המכונים טופואיזומרז-4 או DNA-gyrase, המשתתפים בייצור חומצות גרעין חיידקיות, ומונעים מהם למלא את תפקידם. הקינולונים מאופיינים בספיגה טובה מאוד דרך הפה ומסוננות בשלפוחית השתן, ועל כן הן משמשות בין היתר כתרופות לטיפול בדלקות הנגרמות בדרכי השתן.
הקינולונים נכנסים לתאים בקלות יחסית דרך חורים הנקראים פורינים ולכן הם יודעים לטפל בפתוגנים תוך תאיים כגון Legionella pneumophila ו-Mycoplasma pneumoniae. עבור חיידקים גראם-שליליים, המטרה היא פגיעה ב- DNA Gyrase, ואילו עבור חיידקים גראם-חיוביים המטרה היא פגיעה בטופואיזומרז 4.
מנגנוני עמידות לקינולונים

ידועים שלושה מנגנוני עמידות שמציג החיידק כנגד הקינולונים. הראשון משאבות efflux הפועלות להפחתת ריכוז הקינולונים בתא. השני גן עמידות על גבי פלסמיד, המקודד חלבונים הנקשרים ל- DNA gyrase ובכך מונעים היקשרות התרופה אליו, והשלישי  קיום מוטציות באתרי הקשירה של טופואיזומרז 4 או DNA gyrase המפחיתות את אפיניות הקשירה של קינולונים. יצוין, כי קיימת כיום ביקורת רבה על השימוש התכוף במתן מרשם לתרופה זו – נמצא כי כמעט השימוש בפלואורקינולונים (דור חדש של קינולונים) בארצות הברית עלה פי 3 בחדרי מיון במהלך השנים 1995-2002, בהשוואה לאלטרנטיבות בטוחות יותר כגון מקרולידים, אשר השימוש בהן ירד.
התוויות טיפוליות

קינולונים ניתנים לטיפול בזיהומים הנגרמים בדרכי השתן. קינולונים ניתנים גם במקרים הבאים:
טיפול בחיידקי הסוג Pseudomonas (טיפול דרך הפה - נוח יחסית)
טיפול בטווח רחב של זיהומים הנגרמים על ידי חיידקים שונים, כולל חיידקים א-טיפיים
תרופות מהדור החדש של הקינולונים עוזרות לטיפול בציסטיק פיברוזיס.
טיפולים בזיהומים בדרכי הנשימה.
קינולונים אינם מומלצים לחולי אפילפסיה, הארכת מקטע QT, ולאנשים שלקו בשבץ או בזיהום של ה- CNS.
התוויות טיפוליות > תופעות לוואי > אזהרת Black Box

בשנת 2008, ה- FDA האמריקאי הוסיף אזהרות "black box" חמורות על כל הפלואורוקווינולונים, המזהירה מפני סיכון המוגבר של נזק לגידים. בשנת 2016, ה- FDA מצא כי שימוש מערכתי (דרך הפה או בזריקה) של פלואורוקינולונים היה קשור ל"תופעות לוואי חמורות, משביתות ופוטנציאלית קבועות" המערבות את הגידים, השרירים, המפרקים, העצבים ומערכת העצבים המרכזית, והגיע למסקנה כי תופעות לוואי אלה בדרך כלל עולות על היתרונות עבור אנשים עם סינוסיטיס חריפה, ברונכיטיס חריפה ולא מסובכת, זיהומים בדרכי השתן כאשר אפשרויות טיפול אחרות זמינות. בשנת 2018 נוספו חששות בדבר רמות סוכר נמוכות בדם ובעיות נפשיות.
בישראל אזהרות אלה עדיין לא מופיעות תחת הדגשת "black box" ומסווגות כנדירות.
תופעות הלוואי כוללות בין היתר בחילות, הקאות, חוסר תיאבון, כאבי בטן וטעם לא נעים בפה. השפעות לוואי קיימות במערכת העצבים וכוללות כאבי ראש, סחרחורות, רעד, סיוטי לילה, עייפות והפרעות ראייה. תופעת לוואי נוספת היא פוטוסנסיטיביות- תוגבה של רגישות יתר של העור לאור (נראה כמו כוויית שמש, תפרחות, אודם ושלפוחיות בעור). תופעות לוואי נוספות הן דלקות או קרעים בגידים (טנדיניטיס) ולכן מומלץ להימנע ממתן תרופות אלו לחולים הנוטלים סטרואידים, ספורטאים, וכן קשישים או חולים הלוקים מראש בטנדינטיס. התרופות עלולות לגרום לדלקת בכבד ויש לבחון תפקודי כבד בעת לקיחתן. כמו כן התרופות מאריכות את מקטע ה- QT בתרשים החשמלי של האק"ג כתוצאה מחסימה של תעלות אשלגן. התרופות גם עלולות לפגוע בכליות אם כי באופן נדיר יחסית.
סוגים

ניתן לחלק את הקינולונים למספר דורות בהתאם לשנות הפיתוח של התרופה. ככל שהדור וותיק יותר, כך התרופה יותר צרת טווח מבחינה בקטריאלית. עם זאת, נהוג יותר להבחין בין הדור הראשון של התרופות, לבין הדור החדש יותר הכולל fluorine ולכן נקראות fluoroquinolones.
דור ראשון או non fluorinated: אב הבסיס של הקינולונים הוא ה- nalidixic acid. תרופה זו מתאימה לטיפול בזיהומים בדרכי השתן.
fluoroquinolones: אלו הן תרופות חדישות יותר, בהן נגזרות סינתטיות של nalidixic acid ומכילות בנוסף fluorine, המאפשר ספיגה פומית טובה. תחת תת-קבוצה זו ניתן למנות בין היתר את התרופות הבאות: דלפלוקסצין, ‏floxacin, ciprofloxacin, enoxacin, levofloxacin ועוד. תרופות אלו משמשות לטיפול בדלקות בדרכי השתן, ובזיהומים בדרכי הנשימה. התרופה ציפרופלוקסצין (ciprofloxacin) משמשת לטיפול במחלת בסיבוכים חיידקיים של מחלת הלייפת הכיסתית (סיסטיק פיברוזיס).